Pogovor:Luka Knafelj

message: Zelo obširno geslo. Po moje bi bilo bolje tisti del, ki govori o ustanovi in njeni usodi prenesti v geslo Knafljeva ustanova, v tem geslu pa pustiti predvsem Knafljevo biografijo. --IP 213.157.228.253 19:58, 19 maj 2006 (CEST)
replies: text: Hm, ne vem, kaj naj napravim. Razmišljam tako-le. Sam življenjepis Luke Knaflja je izredno skromen, itak sem ga razširil z vložki sekundarnega pomena o stiških opatih, o ljubljanskih jezuitih, o opisu župnije Groβ Ruβbach, o rektorju dunajske univerze Bohinjcu in seveda (namensko) o Knafljevi ustanovi. Slovenci poznamo Knaflja le po njegovi štipendijski ustanovi, zato se mi je zdelo, da moram Knaflja in ustanovo čim bolj povezati.

text: Dejstva o "Lucas Knaffel'sche Privatstiftung" dejansko sodijo k članku "Knafljeva ustanova". Vendar pa je ta članek že sam po sebi dovolj obširen (in dolgočasen). Smisel tega članka je predstavitev 950 imen štipendistov, ki so bili v letih 1800 do 1920 znani slovenski kulturniki in politiki, danes pa so pozabljeni.

text: Facit mojega razmišljanja: članek o Luki Knaflju bi bil prekratek in malo manj zanimiv, članek o Knafljevi ustanovi pa še daljši in nič bolj zanimiv. Hvala za vzpodbudo in lep pozdrav!   Tuma 11:08, 20 maj 2006 (CEST)
Ne vem, jaz sem zgodovinar in se mi zato napisano ne zdi dolgočasno. In če se postavim v kožo uporabnika, bi podatke o ustanovi pričakoval v članku o ustanovi. Res ne vem, ali bodo vsi pomislili in pogledali še v geslo o Knaflju?
Biografsko geslo bi morda celo lahko združili z geslom o ustanovi in pustili le preusmeritev? Toda tudi če ostane geslo kratko, ni nič narobe. Luka Knafelj je pač znan predvsem po ustanovi, ki je postala sicer uspešna predvsem zaradi sposobnih upraviteljev. --IP 213.157.228.253 11:53, 20 maj 2006 (CEST)

text: Glede na Prešernov verz "Le čevlje sodi naj Kopitar" sem snov o Luki Knaflju pri sebi premlel in jo po premisleku razdelil na tri kose: življenjepis župnika, njegova ustanova in imena štipendistov. Tako sem zadostil tudi pravilu wikipedije, ki ne dopušča predolgih gesel. Hvala za dober nasvet in lep pozdrav!   Tuma 17:30, 21 maj 2006 (CEST)
Ah, ubogi Jernej Kopitar, eden največjih slovenskih znanstvenikov, ki je v spominu naroda ostal le po Prešernovi zbadljivki. Sicer pa nisem hotel docirati, samo res se mi je zdelo, da bi bila takšna razporeditev snovi, kot je zdaj boljša. Vsebinsko pa sta gesli odlični. Le seznama štipendistov sedaj ne najdem. Sem ga spregledal? --IP 213.157.228.253 18:35, 21 maj 2006 (CEST)

text: Članek sem imenoval "Štipendist Knafljeve ustanove" (mora biti ednina). Ne najdem nič primernejšega.  Štipandista Knafljeve ustanove sta bila oba imenovana: Bartholomäus Kopitar leta 1809 in Franz Preshern leta 1822. lep pozdrav!     Tuma 19:50, 21 maj 2006 (CEST)
Kaj pa povezava na štipendiste v obeh geslih (Luka Knafelj, Knafljeva ustanova)? Jaz jo namreč ne najdem. In še sugestija: morda bi bilo boljše poimenovanje za geslo seznam Knafljevih štipendistov ali kaj podobnega? --IP 213.157.228.253 22:04, 21 maj 2006 (CEST)

text: Našel sem čas, spremnil naslov in dodal povezave. Lepo se zahvaljujuem za strokovne pripombe!   Tuma 21:28, 2 junij 2006 (CEST)

message: Izbrisal sem zadnji stavek v geslu (o štipendistih). Povezavo na seznam štipendistov sem dal med glej tudi. Razlog: na nedavnem simpoziju je Peter Vodopivec pojasnil, da izključitbe teologov ni v listinah, to je bila le praksa dodeljevalcev štipendij. Tega torej ni določil Knafelj. --IP 213 13:27, 3 julij 2006 (CEST)
thread_title:  Brisanje stavka